پاکیستان-دا می‌ین 9-دا سابیق باش ناظیر عمران خانین حبس یندن سونرا باشلایان اعتراض آکسیا‌لاری زامانی حیاتینی ایتیرن نوماییشچی‌لرین سایی 9-ا یوکسلیب، 290-دان چوخ اینسان یارالانیب.
میللی مدیانین معلوماتینا گؤره، پاکیستان عدالت حرکاتی پارتیاسی‌نین (PTI) لیدری عمران خانین یولسوزلوق اتهامی ایله حبس اولونماسیندان سونرا اؤلکه‌ده باشلایان اعتراض آکسیا‌لاری داوام ائدیر.
اوکسیا‌لار زامانی خیبر پختونخوا ایالتینده 7، بلوچستان و پنجاب-دا ایسه هر بیرینده بیر نفر آکسیا‌لار زامانی هلاک اولوب.
اؤلکه‌ده مایین 9-دان بری داوام ائدن اعتراضلاردا حیاتینی ایتیرن آکسیاچی‌لارین سایی 9-آ یوکسلیب، 290-دان چوخ اینسان یارالانیب.
آرا‌لاریندا عدالت حرکاتی پارتیاسی‌نین یوکسک سویه‌لی سیاستچی‌لری ده اولماقلا، 1900-دن چوخ پارتیا طرفداری توتولوب.
تارنول-دا اعتیراض چیلار قاطار ریل لرینه زیان ووروب‌لار.
لاهوردا کئچیریلن اعتراض آکسیا‌لاری زامانی بؤیوک ژنراتور پارتلاییب. حادثه زامانی اؤلن اولماییب.
لاهورداکی شادمان پولیس ایداره‌سینده اعتراض چیلار پولیسه مخصوص اشیا‌لارا و ماشین‌لارا زیان ووروب‌لار.
اؤلکه داخیلینده داوام ائدن اعتراض آکسیا‌لاریندا 200-دن چوخ پولیس امکداشی یارالانیب، پولیسه مخصوص بیر چوخ ماشین یارارسیز حالا سالینیب.
فدرال حکومتین اوردونو تهلوکه‌سیزلیگی تامین ائتمه‌یه چاغیرماسیندان سونرا سلاحلی قوه‌لرین شخصی هئیتی پایتاخت ایسلام آبادین موختلیف نقطه‌لرینده ایشه باشلاییب.
